62. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 210 της 29 Μαρτ./1 Απρ. 1976 (ΦΕΚ Α' 75) Περί συστάσεως θέσεως διοικητικού προσωπικού παρά τη Ανωτάτη Γεωπονική Σχολή Αθηνών. Έχοντες υπ' όψει:1)Τας διατάξεις των άρθρων α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974, «περί συστάσεως του Υπουργείου Προεδρίας Κυβερνήσεως», 2)την γνώμην της Συνελεύσεως των Καθηγητών (συνεδρία 6.2.1975) της Ανωτάτης Γεωπονικής Σχολής Αθηνών και 3)την υπ’ αριθ. 726/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-Συνιστάται παρά τω Α1 Κλάδω Διοικητικού– Λογιστικού της Ανωτάτης Γεωπονικής Σχολής Αθηνών 1 θέσις επί βαθμώ 5ω-4ω προστιθεμένη εις τας ήδη υφισταμένας θέσεις του κλάδου τούτου. Άρθρ.2.-Αι θέσεις του παρά τη Ανωτάτη Γεωπονική Σχολή Αθηνών υφισταμένου Κλάδου Α1 Διοικητικού–Λογιστικού διαρθρούνται ως ακολούθως: Κλάδος Α1 Διοικητικός–Λογιστικός. Μία θέσις επί βαθμώ 3ω-2ω. 2 θέσεις επί βαθμώ 5ω-4ω. 4 θέσεις επί βαθμώ 8ω-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον οιουδήποτε τμήματος Νομικής Σχολής Πανεπιστημίου, ή Ανωτάτης Σχολής Οικονομικών και Εμπορικών Επιστημών, ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της Αλλοδαπής. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 